Simon Kollerup er socialdemokratisk kommunalordfører.

Simon Kollerup er blevet kommunalordfører. Den 25-årige socialdemokrat skal nu holde styr på partiets politik i forhold til kommunerne. - Jeg glæder mig til at være med til at indrette fremtidens samarbejde mellem staten og kommunerne på en mere moderne måde, hvor vi gennem reformer viser mere tillid til kommunerne og de offentligt ansatte. Det er en vanvittig vigtig opgave, og jeg glæder mig usigeligt meget til at komme i gang, siger han i en pressemeddelse. Der er også en anden nordjysk socialdemokrat, der er blevet ordfører. Rasmus Prehn er blevet trafikordfører.